CELEX: 32006R0916
Language: et
Date: 2006-06-21 00:00:00
Title: Komisjoni määrus (EÜ) nr 916/2006,  21. juuni 2006 , millega määratakse kindlaks, kui suures ulatuses saab rahuldada impordiõiguste taotlusi, mis on esitatud seoses määruses (EÜ) nr 704/2006 sätestatud külmutatud veiseliha kvoodiga

22.6.2006   
            
            
               ET
            
            
               Euroopa Liidu Teataja
            
            
               L 169/13
            
         
      KOMISJONI MÄÄRUS (EÜ) nr 916/2006,
   21. juuni 2006,
   millega määratakse kindlaks, kui suures ulatuses saab rahuldada impordiõiguste taotlusi, mis on esitatud seoses määruses (EÜ) nr 704/2006 sätestatud külmutatud veiseliha kvoodiga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1)
   
   võttes arvesse komisjoni 8. mai 2006. aasta määrust (EÜ) nr 704/2006, millega avatakse ajavahemikuks 1. juulist 2006 kuni 30. juunini 2007 CN-koodi 0202 alla kuuluva külmutatud veiseliha ja CN-koodi 0206 29 91 alla kuuluvate toodete tariifikvoot ja nähakse ette selle kasutamise haldamine, (2) eriti selle artiklit 5,
   ning arvestades järgmist:
   Määruse (EÜ) nr 704/2006 artikliga 1 määratakse kindlaks kvoodi suurus 53 000 tonni, mille piires võivad ühenduse ettevõtjad esitada impordiõiguste taotlusi, mis koosnevad nende poolt või nende nimel vastavate tollinõuete kohaselt ajavahemikus 1. maist 2005. aastal kuni 30. aprillini 2006. aastal imporditud CN-koodide 0201, 0202, 0206 10 95 ja 0206 29 91 alla kuuluvatest veiseliha kogustest. Kuna taotletud impordiõiguste kogused ületavad artiklis 1 osutatud saadaolevaid koguseid, tuleb kehtestada vähenduskoefitsient vastavalt määruse (EÜ) nr 704/2006 artiklile 5,
   ON VASTU VÕTNUD KÄESOLEVA MÄÄRUSE:
   Artikkel 1
   Iga impordiõiguse taotlus, mis on esitatud vastavalt määruse (EÜ) nr 704/2006 artikli 4 lõike 1 sätetele, rahuldatakse kuni 13,474095 % ulatuses taotletud kogustest.
   Artikkel 2
   Käesolev määrus jõustub 22. juunil 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. juuni 2006
      
         
            Komisjoni nimel
         
         
            põllumajanduse ja maaelu arenduse peadirektor
         
         J. L. DEMARTY
         
      
   
   
      (1)  EÜT L 160, 26.6.1999, lk 21. Määrust on viimati muudetud määrusega (EÜ) nr 1899/2004 (ELT L 328, 31.10.2004, lk 67).
   
      (2)  ELT L 122, 9.5.2006, lk 8.